संक्षेप करने के लिए दस्तावेज़: भोपाल के एक प्रोफ़ेसर संजीव श्रीवास्तव और गोविंदा

46 साल के इलेक्ट्रॉनिक्स के प्रोफ़ेसर संजीव श्रीवास्तव असल ज़िंदगी में भी गोविंदा के फ़ैन हैं. 

कभी हीरो नंबर वन रहे गोविंदा अब आख़िर हैं कहाँ? गोविंदा का जो गाना वायरल हुआ है वो 1987 में आई फ़िल्म 'ख़ुदगर्ज़' का है. 

राकेश रोशन पहली बार इस फ़िल्म में निर्देशन कर रहे थे. फ़िल्मों में नए-नए आए गोविंदा के लिए भी ये बहुत अहम फ़िल्म थी. 

उनकी फ़िल्म 'लव 86' एक साल पहले ही हिट हुई थी और गोविंदा अपने आप को जमाने में लगे थे.

'ख़ुदगर्ज़' हिट रही...

फ़िल्म के इस हिट गाने को याद करते हुए गोविंदा ने बीबीसी को दिए इंटरव्यू में एक मज़ेदार किस्सा सुनाया था. 

उन्होंने बताया, "मैं अपने भांजे को लेकर वैष्णो देवी की चढ़ाई पर गया था. उसे सर पर बैठाया था. इसके बाद से मेरे पैर सूज गए थे." 

"फ़िल्म की शूटिंग एक दिन के लिए टालनी पड़ी. लेकिन अगले दिन हमने शूटिंग की और सिर्फ़ छह घंटों में नीलम और मैंने ये गाना शूट किया जो सुपरहिट हुआ." 

"मैं और नीलम ने कई स्टेज शो में भी इस पर परफॉर्म किया. मैं ये गाना सिर्फ़ राकेश रोशन के प्रति अपने सम्मान के चलते शूट किया था."

फ़िल्म 'ख़ुदगर्ज़' हिंदी में हिट रही और बाकी भाषाओं में इसका रीमेक भी बना. तमिल में ख़ुद रजनीकांत ने इसमें काम किया, तेलुगू में वेंकटेश ने और उड़िया में मिथुन ने.

अपनी मां के साथ गोविंदा

गोविंदा का परिवार

बात गोविंदा की चली है तो उनके पिता थे अपने ज़माने के एक्टर अरुण कुमार अहूजा और माँ थी निर्मला देवी. 

अरुण कुमार ने 40 के दशक में कोई 30-40 फ़िल्मों में काम किया. 

महबूब खान ने उन्हें अपनी फ़िल्म 'औरत' में मौका दिया था जो बाद में 'मदर इंडिया' के नाम से महबूब खान ने दोबारा बनाई.

उनकी माँ निर्मला देवी बनारस की रहने वाली बेहद उम्दा शास्त्रीय गायिका थीं जो अपनी ठुमरी के लिए जानी जाती थीं और कई फ़िल्मों में गाया भी.

लेकिन एक फ़िल्म के निर्माण में ज़बरदस्त घाटे के बाद गोविंदा के पिता को अपना बंगला छोड़ मुंबई में विरार आकर रहना पड़ा. 

और यहीं से उन्हें विरार का छोकरा का नाम मिला. घर की हालत ज़्यादा अच्छी न थी. 

'तन-बदन' से ब्रेक मिला...

गोविंदा कॉमर्स में ग्रेजुएट थे और नौकरी के लिए कई जगह गए और ताज में तो उन्हें नौकरी के लिए रिजेक्ट कर दिया गया. 

पर गोविंदा की किस्मत में तो हीरो बनना लिखा था.

उन्हें 80 के दशक...\nसंक्षेप उसी भाषा में जिसमें दस्तावेज़ है:
अभिनेता गोविंदा के गाने 'मय से न मीना से न साकी से' पर डांस करते वीडियो से भोपाल के एक प्रोफ़ेसर साहब सोशल मीडिया स्टार हो गए हैं.